La marató masculina va ser una de les proves del programa d'atletisme disputades durant els Jocs Olímpics d'Estocolm de 1912. Fou la cinquena vegada que es disputava la marató, sent una de les 12 proves atlètique que mai han faltat en uns Jocs Olímpics. En aquesta edició la cursa es va disputar sobre una distància de 40,2 quilòmetres, uns dos quilòmetres menys que el 1908 i que l'emprada a partir de 1924. La prova es va disputar el diumenge 14 de juliol, i en ella hi van prendre part 68 atletes de 19 nacions diferents.